Identifica les entitats del següent text:
Jo he sentit en aquesta comissió, no només partits de dretes, sinó també d'esquerres, que consideren les feines de la cura com una benedicció que reclamen per a les dones, de manera que potser aquestes estadístiques els semblen justes. Però de debò a aquestes alçades creuen que la majoria de dones que treballen el doble que les seves parelles a casa ho fan de grat? Els recomano la lectura d'un llibre que té molts anys però que pot servir per obrir-los els ulls: La mística de la feminitat, de Betty Friedan. Més dades. Quan en una família cal tenir cura dels familiars malalts o ancians, les excedències a la feina les demanen en un 79,06 per cent les dones i en un 20,94 per cent els homes. Quan en una família cal tenir cura de les criatures, l'excedència a la feina la demanen en un 92,53 per cent les dones i en un 7,47 per cent els homes. Ja veuen, doncs, que la majoria de excedències, especialment per tenir cura de fills i filles, les agafen les dones. Ja sé que en aquest Parlament moltes persones ho explicarien per la tendència de les dones a voler fer de mares, perquè el que fan vostès és repetir el sufisme de Freud que diu que una dona no pot desitjar cap destí millor que la sublimació de la mateixa feminitat, això és dedicar-se a les tasques de la cura. Doncs, mirin, no. Aquests arguments ja els donava la Sección Femenina de la Falange els anys quaranta o cinquanta i els havíem donat per superats. Perquè les dones agafin l'excedència més que no pas els homes o acceptin de treballar a mitja jornada hi ha altres raons que no tenen res a veure amb la voluntat de maternitat de les dones. Per exemple, que sovint pagar una llar d'infants equival al sou de la dona que, habitualment, és més baix que el d'ell. I és que la bretxa salarial és encara una llosa que pesa extraordinàriament damunt de les dones. Segons l'informe de febrer del 2021 de Comissions Obreres, la bretxa salarial és del 22,20 per cent en contra de les dones i la bretxa s'amplia fins a més del 33 per cent en les feines menys qualificades. I, a més, es remarca que aquesta convergència entre els ingressos salarials d'homes i dones és molt lenta.
La mística de la feminitat : obra_escrita, Betty Friedan : artista_o_autor, Parlament : govern, Freud : estudiós/científic, Sección Femenina : partit_polític, Falange : partit_polític, Comissions Obreres : organització